Μητροπολιτική περιοχή της Αθήνας

Μητροπολιτική Περιοχή Αθήνας 250px Γεωγραφία Είδος Μητροπολιτική Περιοχή Χώρα Ελλάδα Γεωγραφική Ομάδα Αττική Αποκεντρωμένη Διοίκηση Αττικής Γεωγραφικό Διαμέρισμα Αττική Περιφέρεια Αττικής Περιφερειακές Ενότητες Κεντρικού Τομέα ΑθηνώνΒορείου Τομέα ΑθηνώνΔυτικού Τομέα ΑθηνώνΝοτίου Τομέα ΑθηνώνΠειραιώς Ανατολικής ΑττικήςΔυτικής ΑττικήςΝήσων Έδρα Αθήνα Έκταση 574,7 χλμ² (ή 1.619,4 χλμ²) Δημογραφία Μόνιμος Πληθυσμός (2021) 3.648.700 κάτοικοι (ή 4.622.246 κάτοικοι)Βικιδεδομένα

Η Μητροπολιτική Περιοχή Αθήνας είναι μητροπολιτική περιοχή με κέντρο το Πολεοδομικό Συγκρότημα Αθήνας. Αν και δεν υπάρχουν σαφή γεωγραφικά πλαίσια, περιλαμβάνει 40 δήμους από τις Περιφερειακές Ενότητες του Κεντρικού Τομέα Αθηνών, του Βορείου Τομέα Αθηνών, του Δυτικού Τομέα Αθηνών, του Νοτίου Τομέα Αθηνών και του Πειραιώς (οι 40 δήμοι αυτοί αποτελούν συνολικά το Πολεοδομικό Συγκρότημα Αθηνών – Πειραιώς), 10 δήμους από την Περιφερειακή Ενότητα Ανατολικής Αττικής, 4 δήμους από την Περιφερειακή Ενότητα Δυτικής Αττικής και έναν δήμο από την Περιφερειακή Ενότητα Νήσων.

Σύμφωνα με την Εθνική Επιτροπή Τηλεπικοινωνιών και Ταχυδρομείων η περιοχή της μητροπολιτικής Αθήνας αφορά όλους τους τηλεφωνικούς κωδικούς που ξεκινούν από 21 και περιλαμβάνει περιοχές όπως η Σαλαμίνα, η Ελευσίνα, η Μάνδρα, η Μαγούλα,
ο Ασπρόπυργος, οι Αχαρνές, η Παλλήνη, ο Άγιος Στέφανος, ο Διόνυσος, η Πάρνηθα, το Κορωπί, η Βάρη, το Καβούρι και ο Διεθνής Αερολιμένας Αθηνών «Ελευθέριος Βενιζέλος». 

 Γεωγραφία 
Η Μητροπολιτική Περιοχή Αθήνας βρίσκεται στην Αττική. Εκτείνεται στις Περιφερειακές Ενότητες του Κεντρικού Τομέα Αθηνών, του Βορείου Τομέα Αθηνών, του Δυτικού Τομέα Αθηνών, του Νοτίου Τομέα Αθηνών, του Πειραιώς αλλά και τμήματα των Περιφερειακών Ενοτήτων της Ανατολικής Αττικής, της Δυτικής Αττικής και των Νήσων Αττικής. Σύμφωνα με την απογραφή του 2021 από την ΕΛ.ΣΤΑΤ., ο μόνιμος πληθυσμός της μητροπολιτικής περιοχής ανέρχεται σε 4.622.246 κατοίκους.

 Η πόλη της Αθήνας 
Η πόλη της Αθήνας αποτελεί το κέντρο της Μητροπολιτικής Περιοχής Αθήνας και βρίσκεται στον Δήμο Αθηναίων, που είναι ο μεγαλύτερος σε πληθυσμό δήμος στην Ελλάδα. Ο Πειραιάς σχηματίζει επίσης ένα σημαντικό κέντρο στη δική του πόλη, μέσα στο Πολεοδομικό Συγκρότημα Αθηνών – Πειραιώς, και είναι δεύτερος σε πληθυσμό δήμος μέσα σε αυτό, με το Περιστέρι και την Καλλιθέα να ακολουθούν.

 Το Πολεοδομικό Συγκρότημα Αθηνών – Πειραιώς 
Το Πολεοδομικό Συγκρότημα Αθηνών – Πειραιώς συνίσταται από τη «Μείζονα Αθήνα» ή την «Ευρύτερη Αθήνα» και τον «Μείζονα Πειραιά» ή τον «Ευρύτερο Πειραιά». Η Ευρύτερη Αθήνα περιλαμβάνει 35 δήμους που ανήκουν σε 4 Περιφερειακές Ενότητες (Κεντρικού Τομέα Αθηνών, Βορείου Τομέα Αθηνών, Δυτικού Τομέα Αθηνών, Νοτίου Τομέα Αθηνών) και έχει μόνιμο πληθυσμό 2.611.713 κατοίκων. Ο Ευρύτερος Πειραιάς περιλαμβάνει 5 δήμους που ανήκουν στην Περιφερειακή Ενότητα Πειραιώς και έχει μόνιμο πληθυσμό 448.051 κατοίκων. Το Πολεοδομικό Συγκρότημα Αθηνών – Πειραιώς απλώνεται σε 412,4 τ.χλμ. σε όλο το Λεκανοπέδιο Αττικής και ο μόνιμος πληθυσμός του ανέρχεται σε 3.059.764 κατοίκους, σύμφωνα με την απογραφή του 2021 από την ΕΛ.ΣΤΑΤ.

 Η Μητροπολιτική Περιοχή Αθήνας 
Η Μητροπολιτική Περιοχή Αθήνας καλύπτει 1.619,4 τ.χλμ. στην Περιφέρεια Αττικής και συμπεριλαμβάνει ένα σύνολο 55 δήμων, που είναι ενταγμένοι σε 8 περιφερειακές ενότητες (Κεντρικού Τομέα Αθηνών, Βορείου Τομέα Αθηνών, Δυτικού Τομέα Αθηνών, Νοτίου Τομέα Αθηνών, Πειραιώς, Ανατολικής Αττικής, Δυτικής Αττικής και Νήσων Αττικής) και έχει μόνιμο πληθυσμό 4.622.246 κατοίκων. Η Αθήνα και ο Πειραιάς είναι τα δύο Μητροπολιτικά Κέντρα της Μητροπολιτικής Περιοχής Αθήνας.

 Υποπεριοχές της Μ.Π. Αθήνας 
 Βασικές Υποπεριοχές 
Οι Δήμοι και οι Δημοτικές Ενότητες των βασικών υποπεριοχών της Μητροπολιτικής Περιοχής Αθήνας:

 Α/Α Δήμος Έδρα Δημοτικές Ενότητες Μόνιμος Πληθυσμός (2021) Έκταση (km²)Πυκνότητα ανά km² Περιφερειακή Ενότητα 1 Αθηναίων Αθήνα Αθηναίων 643.452 3916.499 Κεντρικού Τομέα Αθηνών 2 Βύρωνος Βύρωνας Βύρωνος 59.134 9,26.428 3 Γαλατσίου Γαλάτσι Γαλατσίου 57.909 414.477 4 Δάφνης – Υμηττού Δάφνη Δάφνης, Υμηττού 33.886 2,414.119 5 Ζωγράφου Ζωγράφου Ζωγράφου 69.874 8,58.220 6 Ηλιουπόλεως Ηλιούπολη Ηλιουπόλεως 76.730 12,76.042 7 Καισαριανής Καισαριανή Καισαριανής 26.269 7,83.368 8 Νέας Φιλαδέλφειας – Νέας Χαλκηδόνος Νέα Φιλαδέλφεια Νέας Φιλαδέλφειας, Νέας Χαλκηδόνος 34.958 3,79.448 9 Αμαρουσίου Μαρούσι Αμαρουσίου 71.830 12,95.568 Βορείου Τομέα Αθηνών 10 Αγίας Παρασκευής Αγία Παρασκευή Αγίας Παρασκευής 62.147 7,97.867 11 Βριλησσίων Βριλήσσια Βριλησσίων 32.417 3,98.312 12 Ηρακλείου Ηράκλειο Ηρακλείου 50.494 4,610.977 13 Κηφισιάς Κηφισιά Κηφισιάς, Εκάλης, Νέας Ερυθραίας 72.878 35,12.076 14 Λυκόβρυσης – Πεύκης Πεύκη Πεύκης, Λυκοβρύσεως 30.998 4,17.560 15 Μεταμορφώσεως Μεταμόρφωση Μεταμορφώσεως 30.174 5,55.486 16 Νέας Ιωνίας Νέα Ιωνία Νέας Ιωνίας 64.611 4,315.026 17 Παπάγου – Χολαργού Χολαργός Χολαργού, Παπάγου 45.266 7,36.201 18 Πεντέλης Μελίσσια Μελισσίων, Νέας Πεντέλης, Πεντέλης 35.610 36,1986 19 Φιλοθέης – Ψυχικού Ψυχικό Ψυχικού, Νέου Ψυχικού, Φιλοθέης 27.636 6,14.530 20 Χαλανδρίου Χαλάνδρι Χαλανδρίου 77.102 10,87.139 21 Περιστερίου Περιστέρι Περιστερίου 133.630 10,113.231 Δυτικού Τομέα Αθηνών 22 Αγίας Βαρβάρας Αγία Βαρβάρα Αγίας Βαρβάρας 26.759 2,411.150 23 Αγίων Αναργύρων – Καματερού Άγιοι Ανάργυροι Αγίων Αναργύρων, Καματερού 61.462 9,26.681 24 Αιγάλεω Αιγάλεω Αιγάλεω 65.831 6,510.128 25 Ιλίου Ίλιον Ιλίου 84.004 9,39.033 26 Πετρουπόλεως Πετρούπολη Πετρουπόλεως 60.146 6,88.845 27 Χαϊδαρίου Χαϊδάρι Χαϊδαρίου 47.051 22,72.072 28 Καλλιθέας Καλλιθέα Καλλιθέας 97.616 4,820.337 Νοτίου Τομέα Αθηνών 29 Αγίου Δημητρίου Άγιος Δημήτριος Αγίου Δημητρίου 71.664 514.333 30 Αλίμου Άλιμος Αλίμου 43.174 5,97.318 31 Γλυφάδας Γλυφάδα Γλυφάδας 89.597 25,43.527 32 Ελληνικού – Αργυρούπολης Αργυρούπολη Αργυρούπολης, Ελληνικού 50.027 15,43.249 33 Μοσχάτου – Ταύρου Μοσχάτο Μοσχάτου, Ταύρου 39.661 4,58.814 34 Νέας Σμύρνης Νέα Σμύρνη Νέας Σμύρνης 72.853 3,520.815 35 Παλαιού Φαλήρου Παλαιό Φάληρο Παλαιού Φαλήρου 64.863 4,614.101 36 Πειραιώς Πειραιάς Πειραιώς 168.151 10,915.427 Πειραιώς 37 Κερατσινίου – Δραπετσώνας Κερατσίνι Κερατσινίου, Δραπετσώνας 89.536 9,39.628 38 Κορυδαλλού Κορυδαλλός Κορυδαλλού 61.248 4,314.244 39 Νίκαιας – Αγίου Ιωάννη Ρέντη Νίκαια Νίκαιας, Αγίου Ιωάννου Ρέντη 103.488 11,29.240 40 Περάματος Πέραμα Περάματος 25.628 14,71.743 41 Αχαρνών Αχαρνές Αχαρνών, Θρακομακεδόνων 108.169 107,91.003 Ανατολικής Αττικής 42 Βάρης – Βούλας – Βουλιαγμένης Βούλα Βούλας, Βουλιαγμένης 35.829 14,62.454 43 Φυλής Άνω Λιόσια Άνω Λιοσίων, Ζεφυρίου 44.948 39,81.129 Δυτικής Αττικής

 Επιπλέον Υποπεριοχές 
Οι Δήμοι και οι Δημοτικές Ενότητες των επιπλέον υποπεριοχών που μερικές φορές εντάσσονται εντός της Μητροπολιτικής Περιοχής Αθήνας:

 Α/Α Δήμος Έδρα Δημοτικές Ενότητες Μόνιμος Πληθυσμός (2021) Έκταση (km²)Πυκνότητα ανά km² Περιφερειακή Ενότητα 1 Βάρης – Βούλας – Βουλιαγμένης Βούλα Βάρης 16.717 22,6740 Ανατολικής Αττικής 2 Σαρωνικού Καλύβια Θορικού Παλαιάς Φωκαίας 3.025 22,9132 3 Διονύσου Άγιος Στέφανος Αγίου Στεφάνου, Ανοίξεως, Διονύσου, Δροσιάς, Κρυονερίου, Ροδοπόλεως, Σταμάτας 42.376 111,5380 4 Κρωπίας Κορωπί Κρωπίας 30.817 102302 5 Μαρκόπουλου Μεσογαίας Μαρκόπουλο Μεσογαίας Μαρκόπουλου Μεσογαίας 21.722 81,8266 6 Παιανίας Παιανία Παιανίας, Γλυκών Νερών 28.036 53,2527 7 Παλλήνης Γέρακας Γέρακα, Ανθούσας, Παλλήνης 59.459 29,42.022 8 Ραφήνας – Πικερμίου Ραφήνα Ραφήνας, Πικερμίου 22.327 40,5551 9 Σπάτων – Αρτέμιδος Σπάτα Σπάτων – Λούτσας, Αρτέμιδος 34.915 73,7474 10 Φυλής Άνω Λιόσια Φυλής 3.209 69,346 Δυτικής Αττικής 11 Ελευσίνας Ελευσίνα Ελευσίνος, Μαγούλας 30.147 36,6824 12 Ασπροπύργου Ασπρόπυργος Ασπροπύργου 31.381 102308 13 Μάνδρας – Ειδυλλίας Μάνδρα Μάνδρας 12.365 205,860 14 Σαλαμίνος Σαλαμίνα Σαλαμίνας, Αμπελακίων 37.220 93,4399 Νήσων

 Πόλεις 
Ο ακόλουθος κατάλογος περιέχει πόλεις άνω των 50.000 κατοίκων σύμφωνα με την απογραφή του 2021.

 Αθήνα: 643.452
 Πειραιάς: 168.151
 Περιστέρι: 133.630
 Αχαρνές: 100.857
 Καλλιθέα: 97.616
 Γλυφάδα: 89.597
 Νίκαια: 88.077
 Ίλιον: 84.004
 Χαλάνδρι: 77.102
 Ηλιούπολη: 76.730
 Κερατσίνι: 75.721
 Νέα Σμύρνη: 72.853 Μαρούσι: 71.830
 Άγιος Δημήτριος: 71.664
 Ζωγράφου: 69.874
 Αιγάλεω: 65.831
 Παλαιό Φάληρο: 64.863
 Νέα Ιωνία: 64.611
 Αγία Παρασκευή: 62.147
 Κορυδαλλός: 61.248
 Πετρούπολη: 60.146
 Βύρωνας: 59.134
 Γαλάτσι: 57.909
 Ηράκλειο: 50.494

 Κλίμα 
Λόγω της μεγάλης έκτασης της η Μητροπολιτική Αθήνα παρουσιάζει μεγάλη ποικιλία κλίματος. Στο μεγαλύτερο μέρος της η Μητροπολιτική Αθήνα παρουσιάζει θερμό μεσογειακό κλίμα ενώ κάποιες νότιες και δυτικές περιοχές της εμφανίζουν θερμό κλίμα στέπας. Σύμφωνα με τους μετεωρολογικούς σταθμούς του Εθνικού Αστεροσκοπείου Αθηνών και της Εθνικής Μετεωρολογικής Υπηρεσίας, οι βόρειες περιοχές είναι αρκετά υγρότερες και έχουν πιο κρύους χειμώνες. 

O Διόνυσος έχει 9°C μέση μέγιστη θερμοκρασία Ιανουαρίου και 4°C μέση ελάχιστη και η Πάρνηθα 4°C μέση μέγιστη Ιανουαρίου με τη μέση ελάχιστη θερμοκρασία στο 0°C. Οι νότιες περιοχές εμφανίζουν αρκετά ήπιους χειμώνες με τη Νέα Σμύρνη να έχει 15°C μέση μέγιστη Ιανουαρίου και 9°C μέση ελάχιστη θερμοκρασία. Το καλοκαίρι οι υψηλότερες μεσημεριανές θερμοκρασίες παρατηρούνται συνήθως στο εσωτερικό του Λεκανοπεδίου Αττικής και στο Θριάσιο Πεδίο με την  Μαγούλα να φτάνει 36,5°C μέση μέγιστη θερμοκρασία Ιουλίου ενώ στη Νέα Φιλαδέλφεια, στη Σαλαμίνα και στο Χαροκόπειο Πανεπιστήμιο ξεπερνάει τους 35°C. Οι υψηλότερες καλοκαιρινές μέσες ελάχιστες θερμοκρασίες παρατηρούνται στη ζώνη του Πειραιά με 27°C τον Αύγουστο. Οι υψηλότερες μέσες ετήσιες θερμοκρασίες σημειώνονται στην Αθηναϊκή Ριβιέρα, με τo  Λιμάνι του Πειραιά να έχει τα τελευταία χρόνια μέση ετήσια θερμοκρασία 20.8°C.  Οι χαμηλότερες μέσες ετήσιες θερμοκρασίες παρατηρούνται στην Πάρνηθα με κάτω από 11°C.  O Νέος Κόσμος είναι η θερμότερη περιοχή του Δήμου Αθηναίων με μέση ετήσια θερμοκρασία που φτάνει τους 20.2°C.

Οι λιγότερες βροχές πέφτουν στα νότια προάστια, με τον σταθμό του Σ.Ε.Φ. και του Πειραιά από το Εθνικό Αστεροσκοπείο Αθηνών να καταγράφουν μέσο ετήσιο υετό τα τελευταία έτη από 315 ως 340 χιλιοστά. Οι περισσότερες βροχές παρατηρούνται στα βόρεια με τον σταθμό της Πάρνηθας να σημειώνει μέσο ετήσιο υετό τα τελευταία έτη γύρω στα 720 χιλιοστά. Η υψηλότερη θερμοκρασία που έχει παρατηρηθεί στη Μητροπολιτική Αθήνα είναι 48°C στην Ελευσίνα και το Τατόι στις 10/7/1977 (ρεκόρ ηπειρωτικής Ευρώπης) και η χαμηλότερη είναι -12°C στην Πάρνηθα (υψόμετρο 1230μ.) στις 9/1/2017. Η μεγαλύτερη ελάχιστη θερμοκρασία έχει σημειωθεί στο  Ελληνικό
με 32.9°C στις 26/7/2023. 

Σε ότι αφορά ολόκληρη την Αττική ο χαμηλότερος μέσος ετήσιος υετός παρατηρείται στον μετεωρολογικό σταθμό της Αναβύσσου με γύρω στα 290 χιλιοστά και ο υψηλότερος στον μετεωρολογικό σταθμό του  Αυλώνα με 930 χιλιοστά. Επιπρόσθετα, το Λαύριο είναι η μοναδική περιοχή στην Αττική που η θερμοκρασία δεν έχει πέσει ποτέ κάτω από το μηδέν από τότε που υπάρχουν δεδομένα (2008).

 Παραπομπές 

 Εξωτερικοί σύνδεσμοι 


Κατηγορία:Μητροπολιτικές περιοχές της Ελλάδας
Κατηγορία:Αθήνα